作者:任華
標題:寄李白
內容:古來文章有能奔逸氣，聳高格，清人心神，驚人魂魄。我聞當今有李白，大獵賦，鴻猷文；嗤長卿，笑子雲。班張所作瑣細不入耳，未知卿雲得在嗤笑限。登廬山，登天臺，望渤海，雲垂大鵬飛，山壓巨鼇背，中間聞道在長安，及餘戾止，君已江東訪元丹，見說往年在翰林，胸中矛戟何森森。新詩傳在宮人口，承恩召入凡幾回，待詔歸來仍半醉。權臣妒盛名，且向東山為外臣，諸侯交迓馳朱輪。白璧一雙買交者，繁花越臺上，細柳吳宮側。綠水青山知有君，莊周萬物外，範蠡五湖間。人傳訪道滄海上，伊餘每欲乘興往相尋，江湖擁隔勞寸心。今朝忽遇東飛翼，寄此一章表胸臆。倘能報我一片言，